Liek obsahuje liečivo piroxikam a je určený na úľavu od niektorých príznakov osteartritídy (artróza, degeneratívne ochorenie kĺbu), reumatoidnej artrídy a ankylóznej spondylitídy (Bechterevova choroba, reumatizmus chrbtice), ako sú opuch, stuhnutosť a bolesť kĺbov. Viac na adc.sk Použitie: Dávkovanie a dávkovacie schémy Maximálna odporúčaná denná dávka je 1 tableta. Nežiaduce účinky je možné minimalizovať použitím najmenšej účinnej dávky počas najkratšieho obdobia, ktoré je potrebné na zvládnutie symptómov. Prínos a znášanlivosť liečby treba zhodnotiť do 14 dní. Ak je potrebné pokračovať v liečbe, je nutné zhodnotiť liečbu častejšou kontrolou. Spôsob použitia Tablety sa užívajú s jedlom alebo po jedle a zapíjajú dostatočným množstvom tekutiny. Deliaca ryha umožňuje deliť tabletu na dve rovnaké dávky alebo slúži na uľahčenie podávania. Upozornenie Liek je kontraindikovaný počas tehotenstva a dojčenia. Užívanie Flieku môže poškodiť ženskú plodnosť a preto sa neodporúča užívať u žien, ktoré sa snažia otehotnieť. Liek je kontraindikovaný u detí a dospievajúcich. U starších pacientov je pri užívaní lieku potrebná zvýšená opatrnosť, títo pacienti sa majú pozorne sledovať. Liek je kontraindikovaný u pacientov so závažnými ochoreniami pečene a/alebo obličiek. U pacientov s poruchou funkcie obličiek, pečene a srdca je potrebná opatrnosť. Ak sa objaví vyrážka alebo kožné reakcie, s úžívaním lieku sa má ihneď prestať a vyhľadať lekársku pomoc. Akékoľvek nové alebo neobvyklé príznaky v oblasti brucha je potrebné nahlásiť lekárovi. Počas liečby sa môže vyskytnúť fotosenzitivita (frekvencia výskytu je neznáma). Liek môže zmeniť stav bdelosti v takom rozsahu, že môže ovplyvniť schopnosť viesť motorové vozidlá alebo obsluhovať stroje. Počas liečby je potrebné vyhnúť sa konzumácii alkoholu. Liek obsahuje laktózu. Ďalšie osobitné upozornenia sú uvedené v SPC (časť 4.4).